ประกาศเจ้าพนักงานจราจรจังหวัดเพชรบูรณ์ เรื่อง กำหนดอัตราความเร็วของรถในทาง
ประกาศเจ้าพนักงานจราจรจังหวัดเพชรบูรณ์
เรื่อง กำหนดอัตราความเร็วของรถในทาง
 

ด้วยคณะอนุกรรมการจัดระบบการจราจรทางบกจังหวัดเพชรบูรณ์
ได้ประชุมเมื่อวันที่ ๒๐ กรกฎาคม ๒๕๖๑ มีมติควบคุมความเร็วบนถนนทางหลวงหมายเลข ๒๑
ซึ่งเป็นถนนประเภท ๔ ช่องจราจรเริ่มจากสี่แยกหน้าค่ายพ่อขุนผาเมือง
(โรงเรียนเซนโยเซฟศรีเพชรบูรณ์) กิโลเมตรที่ ๒๑๘ + ๕๐๐ จนถึงสำนักงานทางหลวงที่ ๖
กิโลเมตรที่ ๒๒๗ + ๕๐๐ เพื่อกำหนดความเร็วที่เหมาะสมกับพื้นที่ชุมชนให้เป็นถนนต้นแบบนำร่อง
ในการควบคุมความเร็วของรถแต่ละประเภทไม่เกินอัตรา ความเร็วตามที่คณะอนุกรรมการจัดระบบการจราจรทางบกจังหวัดเพชรบูรณ์
กำหนด
ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา
๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่
๕๒๙/๒๕๕๕ ลงวันที่ ๗ กันยายน ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก
พ.ศ. ๒๕๒๒ จึงออกประกาศเจ้าพนักงานจราจรจังหวัดเพชรบูรณ์ดังนี้

ข้อ ๑ กำหนดอัตราความเร็วของรถแต่ละประเภทในทาง
บนทางหลวงหมายเลข ๒๑ เริ่มจากสี่แยกหน้าค่ายพ่อขุนผาเมือง
(โรงเรียนเซนโยเซฟศรีเพชรบูรณ์) กิโลเมตรที่ ๒๑๘ + ๕๐๐จนถึงสำนักงานทางหลวงที่
๖ กิโลเมตรที่ ๒๒๗ + ๕๐๐ ดังต่อไปนี้
(๑) สำหรับรถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัมหรือรถบรรทุกคนโดยสาร ให้ใช้ความเร็วไม่เกิน ๕๐
กิโลเมตรต่อชั่วโมง
(๒) สำหรับรถยนต์อื่นนอกจากรถที่ระบุใน (๑) ขณะที่ลากจูงรถพ่วง
รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐
กิโลกรัม หรือรถยนต์สามล้อ ให้ใช้ความเร็วไม่เกิน๔๕ กิโลเมตรต่อชั่วโมง
(๓) สำหรับรถยนต์อื่นนอกจากรถที่ระบุใน (๑) หรือ (๒) หรือรถจักรยานยนต์
ให้ใช้ความเร็วไม่เกิน ๖๐ กิโลเมตรต่อชั่วโมง

ข้อ
๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ข้อบังคับ ประกาศ ระเบียบใด
ที่ขัดหรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยให้ใช้ประกาศฉบับนี้แทน


ประกาศ
ณ วันที่ ๒๒ สิงหาคม พ.ศ. ๒๕๖๑
พลตำรวจตรี
สัณห์ โพธิ์รักษา
ผู้บังคับการตำรวจภูธรจังหวัดเพชรบูรณ์
เจ้าพนักงานจราจรจังหวัดเพชรบูรณ์








วิวรรธน์/จัดทำ
๗ สิงหาคม ๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๒๑๓ ง/หน้า ๒๓/๓ กันยายน ๒๕๖๑